ΚΑΝΟΝΙΣΜΟΣ (ΕΥΡΑΤΟΜ, ΕΚΑΧ, ΕΟΚ) αριθ. 3822/81 ΤΟΥ ΣΥΜΒΟΥΛΙΟΥ της 15ης Δεκεμβρίου 1981 σχετικά με την τροποποίηση του κανονισμού αριθ. 422/67/ΕΟΚ, αριθ. 5/67/Ευρατόμ περί καθορισμού του καθεστώτος χρηματικών απολαυών του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου, του κανονισμού (ΕΚΑΧ, ΕΟΚ, Ευρατόμ) αριθ. 1240/70 που αφορά τον καθορισμό του καθεστώτος χρηματικών απολαυών των παλαιών μελών της Επιτροπής των Ευρωπαϊκών Κοινοτήτων, τα καθήκοντα των οποίων έληξαν την 1η Ιουλίου 1970, του κανονισμού αριθ. 423/67/ΕΟΚ, αριθ. 6/67/Ευρατόμ περί καθορισμού του καθεστώτος χρηματικών απολαυών των μελών των Επιτροπών της ΕΟΚ και της ΕΚΑΕ καθώς και της Ανωτάτης Αρχής, τα οποία δεν διορίσθηκαν μέλη της ενιαίας Επιτροπής των Ευρωπαϊκών Κοινοτήτων, του κανονισμού (ΕΟΚ, Ευρατόμ, ΕΚΑΧ) αριθ. 2290/77 που αφορά τον καθορισμό του καθεστώτος χρηματικών απολαυών των μελών του Ελεγκικού Συνεδρίου

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση ενός ενιαίου Συμβουλίου και μιας ενιαίας Επιτροπής των Ευρωπαϊκών Κοινοτήτων, και ιδίως το άρθρο 6,

τη συνθήκη για την ίδρυση της Ευρωπαϊκής Κοινότητος Άνθρακος και Χάλυβος, και ιδίως το άρθρο 78ε,

τη συνθήκη για την ίδρυση της Ευρωπαϊκής Οικονομικής Κοινότητος, και ιδίως το άρθρο 206,

τη συνθήκη για την ίδρυση της Ευρωπαϊκής Κοινότητος Ατομικής Ενεργείας, και ιδίως το άρθρο 180,

το πρωτόκολλο προνομίων και ασυλιών των Ευρωπαϊκών Κοινοτήτων, και ιδίως τα άρθρα 20 και 21,

Εκτιμώντας:

ότι ανήκει στην αρμοδιότητα του Συμβουλίου ο καθορισμός των μισθών, των αποζημιώσεων και των συντάξεων, καθώς και κάθε αποζημίωση που επέχει θέση αποδοχών, του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέα του Δικαστηρίου, και των μελών του Ελεγκτικού Συνεδρίου-

ότι οι ιδιαίτερες δυσχέρειες της οικονομικής και κοινωνικής κατάστασης καθιστούν σκόπιμη την καθιέρωση έκτακτης εισφοράς, η οποία θα υπολογίζεται με βάση οικονομικά στοιχεία που θα αναφέρονται στον μέσο όρο των αποκλίσεων που διαπιστώνονται στα Κράτη μέλη ανάμεσα στην εξέλιξη των πραγματικών μισθών κατά κεφαλή, και την εξέλιξη:

- της συνολικής παραγωγικότητας (ΑΕΠ σε όγκο κατά απασχολούμενο),

- της κατανεμητέας παραγωγικότητας, δηλαδή της παραγωγικότητας της διορθωμένης ανάλογα με τους όρους του εμπορίου,

- της παραγωγικότητας κατά κεφαλήν ενεργού πληθυσμού, όπου συμπεριλαμβάνονται επομένως και ο απασχολούμενος πληθυσμός και οι ανεργοι-

ότι η εισφορά πρέπει να επιβάλλεται στις καθαρές αποδοχές, συντάξεις και αποζημιώσεις λόγω λήξης των καθηκόντων, που καταβάλλουν οι Κοινότητες-

ότι πρέπει να ανασταλεί, κατά τα πέντε πρώτα χρόνια, η επιβολή της εισφοράς στις συντάξεις και τις προσωρινές αποζημιώσεις λόγω λήξης των καθηκόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Μετά το άρθρο 19 του κανονισμού αριθ. 422/67/ΕΟΚ, αριθ. 5/67/Ευρατόμ περί καθορισμού του καθεστώτος χρηματικών απολαυών του προέδρου, και των μελών της Επιτροπής, του προέδρου, των δικαστών, των γενικών εισαγγελέων και του γραμματέως του Δικαστηρίου(1), προστίθεται άρθρο 19α, που έχει ως εξής:

"Άρθρο 19α

Επιβάλλεται έκτακτη εισφορά στον καθαρό βασικό μισθό, στις καθαρές συντάξεις και στις καθαρές προσωρινές αποζημιώσεις λόγω λήξης των καθηκόντων του προέδρου και των μελών της Επιτροπής, του προέδρου, των δικαστών, των γενικών εισαγγελέων και του γραμματέα του Δικαστηρίου, η οποία καθορίζεται σύμφωνα με τις διατάξεις του άρθρου 66α του Κανονισμού Υπηρεσιακής Καταστάσεως των υπαλλήλων, οι οποίες εφαρμόζονται κατ αναλογία."

2. Μετά το άρθρο 2 του κανονισμού (ΕΚΑΧ, ΕΟΚ, Ευρατόμ) αριθ. 1240/70 περί καθορισμού του καθεστώτος χρηματικών απολαυών των παλαιών μελών της Επιτροπής των Ευρωπαϊκών Κοινοτήτων, τα καθήκοντα των οποίων έληξαν την 1η Ιουλίου 1970(2), προστίθεται άρθρο 2α, που έχει ως εξής:

"Άρθρο 2α

Επιβάλλεται έκτακτη εισφορά στις καθαρές συντάξεις των ενδιαφερομένων, η οποία καθορίζεται σύμφωνα με τις διατάξεις του άρθρου 66α του Κανονισμού Υπηρεσιακής καταστάσεως των υπαλλήλων, οι οποίες εφαρμόζονται κατ αναλογία."

3. Μετά το άρθρο 2 του κανονισμού αριθ. 423/67/ΕΟΚ, αριθ. 6/67/Ευρατόμ περί καθορισμού του καθεστώτος χρηματικών απολαυών των μελών των Επιτροπών της ΕΟΚ και της ΕΚΑΕ καθώς και της Ανωτάτης Αρχής της ΕΚΑΧ τα οποία δεν διορίσθηκαν μέλη της ενιαίας Επιτροπής των Ευρωπαϊκών Κοινοτήτων(3) προστίθεται άρθρο 2α, που έχει ως εξής:

"Άρθρο 2α

Επιβάλλεται έκτακτη εισφορά στις καθαρές συντάξεις των ενδιαφερομένων, η οποία καθορίζεται σύμφωνα με τις διατάξεις του άρθρου 66α του Κανονισμού Υπηρεσιακής Καταστάσεως των υπαλλήλων, οι οποίες εφαρμόζονται κατ αναλογία."

4. Μετά το άρθρο 19 του κανονισμού (ΕΟΚ, Ευρατόμ, ΕΚΑΧ) αριθ. 2290/77 περί καθορισμού του καθεστώτος χρηματικών απολαυών των μελών του Ελεγκτικού Συνεδρίου (4), προστίθεται άρθρο 19α, που έχει ως εξής:

"Άρθρο 19α

Επιβάλλεται έκτακτη εισφορά στον καθαρό βασικό μισθό, στις καθαρές συντάξεις και στις καθαρές προσωρινές αποζημιώσεις λόγω λήξης των καθηκόντων των μελών και παλαιών μελών του Ελεγκτικού Συνεδρίου ή εκείνων που έλκουν δικαιώματα από αυτούς, η οποία καθορίζεται σύμφωνα με τις διατάξεις του άρθρου 66α του Κανονισμού Υπηρεσιακής Καταστάσεως των υπαλλήλων, οι οποίες εφαρμόζονται κατ αναλογία."

Άρθρο 2

Ο παρών κανονισμός αρχίζει να ισχύει από την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 15 Δεκεμβρίου 1981.

Για το Συμβούλιο

Ο Πρόεδρος

D. HOWELL

(1) ΕΕ αριθ. 187 της 8. 8. 1967, σ. 1.

(2) ΕΕ αριθ. L 142 της 30. 6. 1970, σ. 4.

(3) ΕΕ αριθ. 187 της 8. 8. 1967, σ. 6.

(4) ΕΕ αριθ. L 268 της 20. 10. 1977, σ. 1.